Update : Saturday, April 2, 2016 12.44-------------------------------------යාපනය - චාවකච්චේරි ප්‍රදේශයේ නිවසකින් සොයාගත් මරාගෙන මැරෙන ඇඳුම් කට්ටලය ඇතුලූ පුපුරණ ද්‍රව්‍ය සම්බන්ධයෙන් සිදුකළ ප්‍රකාශයක් පිළිබඳව කරුණු විමසීමට හිටපු විදේශ අමාත්‍ය ජී.එල්. පීරිස් අද රහස් පොලීසියට කැඳවනු ලැබුවා.පෙරවරු 10 ට පමණ හිටපු අමාත්‍යවරයා එම ස්ථානයට පැමිණි බවයි අප වාර්තාකරු ප්‍රකාශ කළේ.ඔහු සමඟ පාර්ලිමේන්තු මන්ත්‍රීවරුන් වන විමල් වීරවංශ සහ සී.බී. රත්නායකද එහි පැමිණ තිබෙනවා.මෙම පුපුරණ ද්‍රව්‍ය වැල්ලවත්ත ප්‍රදේශයට රැගෙන ඒමට සැළසුම් කර තිබූ බවට කොළඹ පැවති මාධ්‍ය හමුවකදී හිටපු විදේශ අමාත්‍යවරයා ප්‍රකාශ කළා.ඔහු එහිදී චෝදනා කළේ ආණ්ඩුව ඒ පිළිබඳ තොරතුරු සැඟවීමට උත්සාහ කරන බවටයි.මේ සම්බන්ධයෙන් ඊයේ මාධ්‍ය වෙත අදහස් දැක්වූ හිටපු අමාත්‍ය ජී එල් පීරිස්.